מרינה אילת

מרינה אילת על שם פיליפ עירון היא מרינה השוכנת בחוף ימה הצפוני של אילת במפרץ אילת.

המרינה ממוקמת באזור התיירות של אילת, ומסביבה נמצאים אתרים רבים כמו קניון אייסמול; המלונות - ישרוטל המלך שלמה, מלכת שבא ועוד; מסעדות, מועדונים ומרכזי ספורט ימי.

מבנה המרינה 
העומק התפעולי של המרינה הוא כ-3.5 מטרים, והיא מחולקת לשניים: מרינה חיצונית המשמשת נמל נוסעים שממנו יוצאות כ-40 ספינות מסחריות להפלגות יום; ומרינה פנימית בעלת רציפים ומזחים באורך 800 מ' המשמשים מקום עגינה לכ-400 כלי שיט.

גלריה

ראו גם 

 לגונת השלום

קישורים חיצוניים 
 מרינה אילת, באתר חברה כלכלית אילת
 מרינה אילת, באתר אילת+

ישראל: מרינות
אילת: תיירות